Njeswačanska gmejna steji před wažnym rozsudom pěstowarnje dla
Njeswačidło (JK/SN). Podobnje kaž mnohe druhe gmejny ma so tež Njeswačanska z dale a wjetšej ličbu dźěći a jich zastaranjom zaběrać. Tamniša pěstowarnja w nošerstwje Čerwjeneho křiža (DRK) je na swoje hranicy storčiła, štož nastupa kapacitu. Hižo loni je gmejna hromadźe z nošerjom zarjadowała dwě móžnosći za dnjowe maćerje, kotrejž staratej so kóžda wo pjeć do šěsć dźěći. To pak situaciju jenož přechodnje wolóža. Wostanje dale prašenje, pěstowarnju rozšěrić abo nowu twarić. Inženjerski běrow tuchwilu wobě warianće wobliči.
pol_Latn szl_Latn